Ντάριο Σρνα

Ο Ντάριο Σρνα (κροατικά: Darijo Srna [κροατική προφορά: dâːrijo sř̩na], 1 Μαΐου 1982) είναι Κροάτης ποδοσφαιριστής ο οποίος αγωνίζεται ως δεξιός μέσος και δεξιός αμυντικός. Αυτό τον καιρό αγωνίζεται για λογαριασμό της ΦΚ Σαχτάρ Ντονέτσκ. Είναι αρχηγός τόσο στον σύλλογό του όσο και στην εθνική ομάδα μέχρι το 2016.

 Ο Ντάριο Σρνα ξεκίνησε την επαγγελματική του καριέρα από τη Χάιντουκ Σπλιτ. Μαζί της κατέκτησε το Κύπελλο Κροατίας το 2000 και το 2003, καθώς και το Πρωτάθλημα Κροατίας το 2001. Συνολικά μέτρησε 83 συμμετοχές με τον δαλματικό σύλλογο προτού πάρει μεταγραφή, το 2003, για την ουκρανική ΦΚ Σαχτάρ Ντονέτσκ έναντι ποσού ύψους 1,2 εκατομμυρίων €. Έγινε σύμβολο της ομάδας η οποία δεν σταμάτησε να προοδεύει με την πάροδο του χρόνου, με τον ίδιο να ανταμείβεται τελικά για την προσπάθειά του λαμβάνοντας το περιβραχιόνιο του αρχηγού. Παρέμεινε πιστός στον ουκρανικό σύλλογο παρά το έντονο ενδιαφέρον για την απόκτησή του από, μεταξύ άλλων συλλόγων, την ΣΣ Λάτσιο και την Τσέλσι. Η ΦΚ Σαχτάρ Ντονέτσκ κυριαρχεί στο ουκρανικό πρωτάθλημα στη διάρκεια της παρουσίας του έχοντας κατακτήσει συνολικά 6 τίτλους πρωταθλητή και 4 Κύπελλα Ουκρανίας. Η σεζόν 2008-2009 σημαδεύτηκε από την κατάκτηση του Κυπέλλου ΟΥΕΦΑ από την ομάδα του Ντονέτσκ. Οι οπαδοί του συλλόγου του απένειμαν το βραβείο του καλύτερου τέρματος της σεζόν για το 2012, ένα σουτ στη κίνηση απέναντι στην Ντνίπρο. Έλαβε την πρώτη του κλήση στις 20 Νοεμβρίου 2002 με την ευκαιρία μια αναμέτρηση απέναντι στη Ρουμανία (ήττα με σκορ 1-0). Πέτυχε το πρώτο του τέρμα με την εθνική ομάδα σε μια αναμέτρηση απέναντι στο Βέλγιο (νίκη με σκορ 4-0) τον Μάρτιο του 2003 στα πλαίσια των προκριματικών του Ευρωπαϊκού Πρωταθλήματος του 2004. Στη διάρκεια της διοργάνωσης αυτής, ήταν αναπληρωματικός στις αναμετρήσεις απέναντι στην Ελβετία και την Αγγλία. Μετά το Ευρωπαϊκό Πρωτάθλημα του 2004, ο Σρνα κατέστη βασικό στέλεχος της εθνικής ομάδας για την προκριματική φάση του Παγκοσμίου Κυπέλλου του 2006. Πέτυχε συνολικά 5 τέρματα σε 9 αναμετρήσεις, αποτελώντας, τότε, τον πρώτο σκόρερ των προκριματικών. Ήταν αυτός που πέτυχε το τέρμα της πρόκρισης με πέναλτι στην αναμέτρηση του Ζάγκρεμπ απέναντι στη Σουηδία. Τον Σεπτέμβριο του 2006, ο Σρνα τέθηκε προσωρινά εκτός εθνικής ομάδας λόγω νυχτερινής εξόδου του με τους συμπαίκτες του, Μπόσκο Μπάλαμπαν και Ίβιτσα Όλιτς. Μετά από την εξαιρετική πορεία στα προκριματικά του Ευρωπαϊκού Πρωταθλήματος του 2008 (η Κροατία απέκλεισε την Αγγλία επικρατώντας εκτός έδρας στο Γουέμπλεϊ), ο Σρνα, όπως ήταν αναμενόμενο, αποτέλεσε μέρος της 23μελούς αποστολής των Κροατών για την τελική φάση της διοργάνωσης. Στις 12 Ιουνίου, σημείωσε το πρώτο τέρμα των Κροατών στη σημαντική τους νίκη (2-1) απέναντι στη Γερμανία, φαβορί της διοργάνωσης μαζί με την Ισπανία. Ήταν στη συνέχεια ο μοναδικός Κροάτης που ευστόχησε στην εκτέλεση πέναλτι στην ήττα της εθνικής ομάδας στα προημιτελικά απέναντι στην Τουρκία (1-1 μετά από παράταση). Μετά το πέρας της διοργάνωσης, αντικατέστησε τον Νίκο Κόβατς ως αρχηγό της ομάδας. Συμμετείχε στο Ευρωπαϊκό Πρωτάθλημα του 2012, ωστόσο η Κροατία δεν κατάφερε να προκριθεί από τον πρώτο γύρο της διοργάνωσης απέναντι στα δύο μελλοντικά φιναλίστ: Ισπανία και Ιταλία. Τον Φεβρουάριο του 2012, σημείωσε την εκατοστή του συμμετοχή με την Κροατία σε μία φιλική αναμέτρηση απέναντι στη Νότια Κορέα. Πέτυχε ένα από τα τέσσερα τέρματα της ομάδας του (4-0). Πρωταθλητής Κροατίας το 2001 με τη Χάιντουκ Σπλιτ Νικητής του Κυπέλλου Κροατίας το 2003 με τη Χάιντουκ Σπλιτ Πρωταθλητής Ουκρανίας το 2005, το 2006, το 2008, το 2010, το 2011, το 2012, το 2013 και το 2014 με τη Σαχτάρ Ντονέτσκ Νικητής του Κυπέλλου Ουκρανίας το 2004, το 2008, το 2011, το 2012 και το 2013 με τη Σαχτάρ Ντονέτσκ Νικητής του Σούπερ Καπ Ουκρανίας το 2005, το 2008 και το 2010 με τη Σαχτάρ Ντονέτσκ Νικητής του Κυπέλλου ΟΥΕΦΑ το 2009 με τη Σαχτάρ Ντονέτσκ (Αγγλικά) Προφίλ του Ντάριο Σρνα στην επίσημη ιστοσελίδα της Σαχτάρ Προφίλ του Ντάριο Σρνα στο footballdatabase.eu